

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

ΓΡΑΦΕΙΟ ΤΥΠΟΥ

------

Αθήνα, 18 Αυγούστου 2021

**181.000 ευρώ από το ΥΠΠΟΑ για επιχορήγηση ή/και παροχή αιγίδας σε δράσεις και φεστιβάλ στον τομέα του θεάτρου και του χορού, κλασικού και σύγχρονου, το 2021**

Επιχορηγήσεις συνολικού ύψους 181.000 ευρώ ανακοινώνονται σήμερα από το Υπουργείο Πολιτισμού και Αθλητισμού, μετά από πρόσκληση του ΥΠΠΟΑ, για επιχορήγηση ή/και παροχή αιγίδας σε δράσεις και φεστιβάλ στον τομέα του θεάτρου και του χορού, κλασικού και σύγχρονου που θα πραγματοποιηθούν στη διάρκεια του έτους 2021.

Το ΥΠΠΟΑ, σε ό,τι αφορά στην οικονομική και ηθική υποστήριξη φορέων και δράσεων, θέτει τις εξής προτεραιότητες:

- Τη στήριξη, ανάδειξη και προβολή της σύγχρονης ελληνικής καλλιτεχνικής δημιουργίας στην Ελλάδα και στο εξωτερικό

- Την ανάπτυξη κοινού

- Τη στήριξη του έργου νέων καλλιτεχνών

- Την εξοικείωση και συμμετοχή των παιδιών και των νέων στον πολιτισμό

- Την προαγωγή της συμπεριληπτικότητας, της προσβασιμότητας και της συμμετοχικότητας στον πολιτισμό, με έμφαση σε ευπαθείς κοινωνικές ομάδες

- Την καταπολέμηση των στερεοτύπων και των διακρίσεων

- Την αποδοχή της διαφορετικότητας καθώς και την ενίσχυση της κοινωνικής αλληλεγγύης και συνοχής

- Την ενθάρρυνση των δημιουργικών συνεργειών μεταξύ καλλιτεχνών και καινοτόμων συνεργατικών καθώς και των διατομεακών σχημάτων

- Την ενίσχυση μοντέλων πολιτιστικής διαχείρισης, σχεδιασμού, παραγωγής και προβολής/διάχυσης βιώσιμων πολιτιστικών δράσεων

- Την ανάπτυξη δράσεων στην περιφέρεια, με σκοπό τη στήριξη και αξιοποίηση τοπικών πολιτιστικών θεσμών, τη συμβολή στην οικονομική αναζωογόνηση και στη δημιουργία θέσεων εργασίας

- Την υποστήριξη πρωτοβουλιών που προάγουν τη συνεργασία με άλλες μορφές οικονομικής δραστηριότητας, όπως ο τουρισμός, η παραγωγή κ.ά.

Η Γνωμοδοτική Επιτροπή Θεάτρου του Υπουργείου Πολιτισμού και Αθλητισμού, η οποία αποτελείται από τους:

- Ειρήνη Μουντράκη, Πρόεδρο (Θεατρολόγο, Υπεύθυνη Δραματολογίου, Βιβλιοθήκης, Αρχείου και Διεθνών Σχέσεων Εθνικού Θεάτρου και δημιουργό του Greek Play Project),

- Γρηγόρη Ιωαννίδη, Αντιπρόεδρο (Κριτικό Θεάτρου, Αναπληρωτή Καθηγητή Πανεπιστημίου Αθηνών)

- Αντώνη Βολανάκη (Εικαστικό - Επίκουρο Καθηγητή Τεχνολογικού Πανεπιστημίου Κύπρου),

- Αντιγόνη Καράλη (Δημοσιογράφο),

- Σάββα Πατσαλίδη (Ομότιμο Καθηγητή Θεατρολογίας του ΑΠΘ, Κριτικό θεάτρου),

- Θοδωρή Γκόνη (Σκηνοθέτη, Καλλιτεχνικό Δ/ντή του ΔΗ.ΠΕ.ΘΕ. Καβάλας και του Φεστιβάλ Φιλίππων),

- Δήμο (Άκη) Δήμου (Θεατρικό Συγγραφέα)

η οποία διορίστηκε με την ΥΠΠΟΑ/ ΓΔΔΥΗΔ/ ΔΔΑΔ/ ΤΔΥΕΦ/ 309988/ 25314/ 24662/819/07-06-2019 (ΦΕΚ 380/τ.Υ.Ο.Δ.Δ./14-06-2019) Υπουργική Απόφαση, όπως αυτή τροποποιήθηκε με την ΥΠΠΟΑ/49249/08-02-2021 (ΦΕΚ 101/Υ.Ο.Δ.Δ./12-02-2021) Υ.Α, ως αρμόδια για την αξιολόγηση των αιτημάτων που υπεβλήθησαν στον τομέα του θεάτρου σύμφωνα με την αρ. πρωτ. ΥΠΠΟΑ/6352/07-01-2021 Πρόσκληση Εκδήλωσης Ενδιαφέροντος για επιχορήγηση ή/και παροχή αιγίδας σε δράσεις και φεστιβάλ στον τομέα του θεάτρου και του χορού, κλασικού και σύγχρονου που θα πραγματοποιηθούν στη διάρκεια του έτους 2021, κατέθεσε, έπειτα από διαδοχικές συνεδριάσεις που πραγματοποιήθηκαν με τηλεδιάσκεψη λόγω των περιοριστικών μέτρων που ελήφθησαν για την μη μετάδοση του COVID-19, την τελική της πρόταση.

Χρέη εισηγητή χωρίς ψήφο άσκησε η κα Μαργαρίτα Αλεξομανωλάκη, Προϊσταμένη της Διεύθυνσης Παραστατικών Τεχνών και Κινηματογράφου, αναπληρούμενη από την κα Άννα Καλαφατάκη, Προϊσταμένη του Τμήματος Θεάτρου & Χορού.

Οι προτάσεις οι οποίες κατατέθηκαν στο Μητρώου Πολιτιστικών Φορέων και οι οποίες διαβιβάστηκαν από την Διεύθυνση Παραστατικών Τεχνών & Κινηματογράφου/Τμήμα Θεάτρου & Χορού, στη Γνωμοδοτική Επιτροπή Θεάτρου για αξιολόγηση, ανέρχονται σε 33 (τριάντα τρεις).

Εξετάζοντας τη βαρύτητα και τους στόχους των προτάσεων όπως αυτά περιγράφονται στο κατατεθειμένο σκεπτικό των αιτούμενων επιχορήγηση σχημάτων και εκτιμώντας ότι θα έπρεπε να ενισχυθούν όσα προωθούν τον κοινωνικό και πολιτισμικό διάλογο, συμβάλλουν στην άρση των κοινωνικών και έμφυλων διακρίσεων, εξασφαλίζουν τη συμμετοχή παιδιών και εφήβων στον πολιτισμό με ανάλογη μεθοδολογία, πειραματίζονται και ερευνούν νέες μορφές τέχνης και αναπτύσσουν νέα εκφραστικά μέσα, η Επιτροπή προέκρινε προς επιχορήγηση και παροχή αιγίδας τα ακόλουθα αιτήματα:

**ΘΕΤΙΚΗ ΕΙΣΗΓΗΣΗ ΤΗΣ ΓΝΩΜΟΔΟΤΙΚΗΣ ΕΠΙΤΡΟΠΗΣ ΘΕΑΤΡΟΥ ΓΙΑ ΕΠΙΧΟΡΗΓΗΣΗ ΚΑΙ ΠΑΡΟΧΗ ΑΙΓΙΔΑΣ**

|  |  |  |  |  |
| --- | --- | --- | --- | --- |
| **Α/α** | **ΕΠΩΝΥΜΙΑ ΦΟΡΕΑ** | **ΤΙΤΛΟΣ ΔΡΑΣΗΣ/ΤΟΠΟΣ ΔΙΕΞΑΓΩΓΗΣ ΚΑΙ ΗΜΕΡΟΜΗΝΙΑ** | **ΕΙΔΟΣ ΑΙΤΗΜΑΤΟΣ** | **ΠΟΣΟ ΕΠΙΧΟΡΗΓΗΣΗΣ** |
| **1.** | **Unión Hispano-Helena de lengua y Cultura (Ισπανο-ελληνική Ένωση Γλώσσας και Πολιτισμού)** | *18ο. Διεθνές Φεστιβάλ Κουκλοθέατρο και Παντομίμας 2021 στο Κιλκίς και στην Θεσσαλονίκη***Κιλκίς - Νομός Κιλκίς** | **Επιχορήγηση και Αιγίδα** | **19.000,00 €** |
| **2.** | **ELECTROPERA.TORS - Αστική Μη Κερδοσκοπική Εταιρία Τέχνης και Πολιτισμού** | *An eternal Cultural Transfer - ACT II***Νομός Αττικής/ενδεχόμενη περιοδεία στο εξωτερικό** | **Επιχορήγηση και Αιγίδα** | **20.000,00 €** |
| **3.** | **ΟΜΜΑ ΣΤΟΥΝΤΙΟ** | *Dreams traces. Travelling Festival***Νομός Ηρακλείου/ενδεχόμενη συμμετοχή σε διεθνή φεστιβάλ** | **Επιχορήγηση και Αιγίδα** | **15.000,00 €** |
| **4.** | **ΕΤΑΙΡΙΑ ΜΕΛΕΤΗΣ, ΔΙΑΔΟΣΗΣ ΚΑΙ ΠΡΟΩΘΗΣΗΣ ΤΗΣ ΣΥΓΧΡΟΝΗΣ ΤΕΧΝΗΣ** | *MIRfestival – συμμετοχή σε συγχρηματοδοτούμενα Ευρωπαϊκά δίκτυα του Creative Europe***Αθήνα - Νομός Αττικής** | **Επιχορήγηση και Αιγίδα** | **20.000,00 €** |
| **5.** | **ΣΥΝΕΡΓΕΙΕΣ ΠΟΛΙΤΙΣΜΟΥ ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ** | *THE OUTREACH PROJECT - Σύγχρονες Αφηγήσεις στην Αποδοχή της Διαφορετικότητας***Αθήνα - Νομός Αττικής** | **Επιχορήγηση και Αιγίδα** | **10.000,00 €** |
| **6.** | **ΘΕΑΤΡΟΥ ΤΕΧΝΗ** | *ΑΝΤΑΝΑΚΛΑΣΕΙΣ***Ηράκλειο - Νομός Ηρακλείου** | **Επιχορήγηση** | **7.000,00 €** |
| **7.** | **ΔΕΚΑ PLAYBACK ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ** | *ΔΕΝ ΕΙΜΑΙ Ο ΜΟΝΟΣ ΚΑΙ ΔΕΝ ΕΙΜΑΙ ΜΟΝΟΣ***Αθήνα - Νομός Αττικής** | **Επιχορήγηση και Αιγίδα** | **20.000,00 €** |
| **8.** | **ΔΙΕΘΝΕΣ ΦΕΣΤΙΒΑΛ ΜΗΛΟΥ ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΙΑ** | *Διεθνές Φεστιβάλ Θεάτρου της Μήλου***Μήλος - Νομός Κυκλάδων** | **Επιχορήγηση και Αιγίδα** | **15.000,00 €** |
| **9.** | **ΘΕΑΤΡΟΣΚΟΠΙΟ- ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ** | *Η Αγάπη Ενώνει***Αθήνα - Νομός Αττικής** | **Επιχορήγηση και Αιγίδα** | **10.000,00 €** |
| **10.** | **Team VAULT Αστική Μη Κερδοσκοπική Εταιρεία** | *Ο ΓΙΟΣ ΜΟΥ… / Ετήσιο Θεατρικό Φεστιβάλ Μονολόγων***Αθήνα - Νομός Αττικής** | **Επιχορήγηση και Αιγίδα** | **18.000,00 €** |
| **11.** | **Καθετή Αστική Μη Κερδοσκοπική Εταιρεία** | *Πέρασμα: Θεατρική καταγραφή Πόρου & Τροιζηνίας-Μεθάνων***Πόρος-Γαλατάς - Νομός Αττικής** | **Επιχορήγηση και Αιγίδα** | **5.000,00 €** |
| **12.** | **Εξωραϊστικός-Πολιτιστικός Σύλλογος-Άγιος Νικόλαος-Όρμου Μαραθοκάμπου Σάμου** | *ΤΟ ΦΕΣΤΙΒΑΛ ΤΟΥ ΓΥΑΛΟΥ (Κουκλοθέατρο-Παραμύθι-Θέατρο σκιών-Εργαστήρια)***Όρμος Μαραθοκάμπου -Δήμος Δυτικής Σάμου - Νομός Σάμου** | **Επιχορήγηση και Αιγίδα** | **15.000,00 €** |
| **13.** | **ΛΕΣΧΗ ΚΙΝΗΜΑΤΟΓΡΑΦΟΥ ΚΑΙ ΠΟΛΙΤΙΣΜΟΥ ΑΛΕΞΑΝΔΡΕΙΑΣ - ΚΙΝΗΜΑΤΟΔΡΑΣΙΣ** | *ΦΕΣΤΙΒΑΛ ΣΚΙΑΧΤΡΟΥ ΚΑΙ ΣΕΜΙΝΑΡΙΑ ΘΕΑΤΡΙΚΗΣ ΔΗΜΙΟΥΡΓΙΑΣ* **Αλεξάνδρεια - Νομός Ημαθίας** | **Επιχορήγηση και Αιγίδα** | **7.000,00 €** |